|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

|  |  |
| --- | --- |
| Αρ. Πρωτ.: 2123 |  Αθήνα, 15/07/2014 |
|  |  |

**ΔΕΛΤΙΟ ΤΥΠΟΥ**

H  **Εθνική Ασφαλιστική**, θυγατρική εταιρεία της Εθνικής Τράπεζας, υποχρεώνει τις 194 εργαζόμενες γραμματείς στα ασφαλιστικά γραφεία πωλήσεων αποκλειστικής συνεργασίας σε «οικειοθελή παραίτηση – απόλυση», προκειμένου να επαναπροσληφθούν με συρρικνωμένα τα εργασιακά και μισθολογικά τους δικαιώματα μέσω εταιρείας ενοικίασης εργαζόμενων.

Η Εθνική Ασφαλιστική, αντί να αποκαταστήσει τις επί σειρά πολλών ετών εργαζόμενες στα ασφαλιστικά γραφεία πωλήσεων αποκλειστικής συνεργασίας, με την απορρόφηση και την πρόσληψή τους ως υπαλλήλους της, με βάση και τον κρίσιμο ρόλο τους στην εταιρία, και παρότι  είναι μια από τις πιο κερδοφόρες επιχειρήσεις της χώρας, επιλέγει να εφαρμόζει πολιτικές «σύγχρονου εργασιακού δουλεμπορίου».

Σκοπός της εταιρείας είναι  η  μείωση των μισθών και η απώλεια εκ μέρους των εργαζόμενων σημαντικών εργασιακών δικαιωμάτων (όπως προϋπηρεσία στον ίδιο εργοδότη, αποζημίωση απόλυσης κλπ.) και τελικά  η  απόλυση  τους.

Το  EKA  καταγγέλλει τη Διοίκηση της Εθνικής Ασφαλιστικής και  την ΕΘΝΙΚΗ ΤΡΑΠΕΖA, για τις απαράδεκτες μεθοδεύσεις και  τις αντεργατικές  συμπεριφορές, που αυξάνουν την  ανασφάλεια των εργαζόμενων, και ζητά να τερματιστεί  το καθεστώς «δουλεμπορίου» ενοικιαζόμενων εργαζόμενων σε αυτή την εταιρεία και συνολικά στον όμιλο της ΕΤΕ.

Το ΕΚΑ καταγγέλλει αυτή την ενέργεια και καλεί τα Σωματεία μέλη του και τους εργαζόμενους της Αθήνας να εκφράσουν με κάθε τρόπο την αλληλεγγύη τους στους παραπάνω εργαζόμενους.

Το Δ.Σ.